joelniklaus/EU_Wikipedias huggingface dataset:
Kalahari kõrb

Kalahari kõrb (afrikaani keeles dorsland – 'janune maa' või 'kuiv maa') on suur pooleldi põuane liivane savann Aafrikas pindalaga 900 000 km². See katab suure osa Botswanast ning osa Namiibiast ning Lõuna-Aafrika Vabariigist. 

Tegemist on poolkõrbega, kus elab rohkem loomi ja kasvab rohkem taimi kui päris kõrbes. Vihma sajab vähe (tavaliselt 110–190 mm aastas) ja suviti on temperatuurid väga kõrged. Ainus püsiv jõgi Okavango moodustab loodes rikka loodusega delta. Bušmanid on elanud Kalaharis kui kütid ja korilased 20 000 aastat.

Viited

Aafrika kõrbed
Botswana geograafia
Namiibia geograafia
Lõuna-Aafrika Vabariigi geograafia
Lasnamäe vana paemurru paljand

Lasnamäe vana paemurru paljand on paljand Tallinnas Pae järve kagukaldal.

Paljanduvad Uhaku lademe kivimikihid. Paljand on Lasnamäe lademe Pae kihistiku stratotüüp.

Paljand on tunnistatud kaitstavaks looduse üksikobjektiks.

Karjääri põhjakaldal paljandub 5,54 meetrit lubjakivi, kaguosas on paljandi kõrgus veepinna kohal 5,45 meetrit, ent seal on paesein taimestikust ja rusust puhastatud. Aastal 1970 paljandus karjääris 8,7 meetrit paasi, milles Pae kihistik oli alumises osas. Seega on kihistiku kivimid tänaseks vee alla jäänud.

Viited

Välislingid 
 

Eesti paljandid
Kaitstavad looduse üksikobjektid
Lasnamäe linnaosa
Tallinna geograafia
Globen

Globen (ametlikult Avicii Arena, varem Ericsson Globe ja Stockholm Globe Arena) on spordi- ja kontserdihall Rootsi pealinnas Stockholmis.

Hall avati 19. veebruaril 1989.

Globen on maailma suurim sfäärilise kujuga ehitis. Selle läbimõõt on 110 meetrit, sisekõrgus 85 meetrit ja kubatuur 605 000 m³. Materjalidena on kasutatud terast, betooni ja klaasi.

Globen mahutab 16 000 pealtvaatajat (hokimatšide puhul 13 850).

Globenis on peetud muu hulgas 1989., 1995., 2012. ja 2013. aasta jäähoki maailmameistrivõistlused ning 2000. ja  2016. aasta Eurovisiooni lauluvõistlus.

Viited

Välislingid
 
 Koduleht

Stockholm
Nikolai Suursööt (näitleja)

Nikolai Suursööt (aastani 1934 Nikolai Ponomarjov; 12. märts 1899 Orenburgi kubermang – 22. november 1943 Ussollag, Molotovi oblast, Venemaa) oli eesti laulja (bass).

Ta sündis Voskressenskis Orenburgi kubermangus insener Nikolai Ponomarjovi pojana. Ta lõpetas aastal 1917 Tallinna Nikolai I Gümnaasiumi ja aastal 1920 sõjakooli, õppis aastatel 1917–1919 Petrogradi polütehnikumis, teenis aastal 1919 Nikolai Judenitši Loodearmees ja aastani 1921 Eesti armees. Laulmist õppis ta Nikolai Sternbergi ja Armanda degli Abbati-Campodonico juures.

Ta laulis aastast 1923 Estonia teatri kooris, aastatel 1927–1938 oli samas solistiks, hiljem esines külalisena. Ta on tegutsenud kammer- ja oratooriumilauljana. 

Arreteeriti 27. juunil 1941 Tallinnas, mõisteti tribunali poolt § 58-10 8 aastaks vangilaagrisse, viibis Krasnojarski krais Kraslagis, seejärel Molotovi oblastis Ussollagis, kus ta ka 1943 suri.

Isiklikku 
Tema vend Vladimir Suursööt oli arst, venna Mihkli poeg Nikolai Suursööt oli Rootsis arhitekt ja õigeusu preester.

Rolle 
 1916 Nikolai Gogol "Revident" (linnapealik), gümnaasiumis
 1924 Giacomo Meyerbeer "Hugenotid" (Méru)
 1926 Johann Strauß "Mustlasparun" (Joszi)
 1926 Gioachino Rossini "Sevilla habemeajaja" (Basilio)
 1927 Jacques Offenbach "Ilus Helena" (Agamemnon)
 1929 Wolfgang Amadeus Mozart "Don Juan" (Masetto)
 1930 Modest Mussorgski "Boriss Godunov" (Varlaam)
 1930 Léo Delibes "Lakmé" (Nilakantha)
 1931 Charles Gounod "Faust" (Mefisto)
 1932 Giuseppe Verdi "Aida" (Vaarao)
 1932 Aleksandr Borodin "Vürst Igor" (Galitski)
 1932 Adolf Vedro "Kaupo" (piiskop Albert)
 1933 Camille Saint-Saëns "Simson ja Delila" (Abimelek)
 1935 Sigmund Romberg "Kõrbelaul" (Ben Ali)
 1935 Evald Aav "Vikerlased" (Hiietark)
 1936 Giacomo Puccini "Boheem" (Colline)
 1937 Stanisław Moniuszko "Halka" (Stolnik)

Viited

Kirjandus 
 Eesti teatri biograafiline leksikon Tallinn 2000
 Eesti muusika biograafiline leksikon. 2. köide (N-Y). Tallinn, 2007.

Eesti lauljad
Eesti näitlejad
Loodearmee koosseis
Gustav Adolfi Gümnaasiumi vilistlased
Eestistatud nimega inimesed
Eesti represseeritud isikud
Sündinud 1899
Surnud 1943
Phelpsi maakond

Phelpsi maakond (Phelps County) on maakond USA-s Nebraska osariigis.

Maakonna halduskeskus ja suurim linn on Holdrege.

Maakonna pindala on 1401 km². Veepindala on 3 km².

Elanike arv oli 2010. aasta rahvaloenduse järgi 9188. Aastal 2000 oli elanike arv 9747.

Naabermaakonnad 
 Kearney maakond (idas)
 Franklini maakond (kagus)
 Harlani maakond (lõunas)
 Furnasi maakond (edelas)
 Gosperi maakond (läänes)
 Dawsoni maakond (loodes)
 Buffalo maakond (kirdes)

Ajalugu 
Phelpsi maakond moodustati 1873. aastal. Maakond sai nime ühe esimese sellel alal elanud asuniku William Phelpsi järgi.

Viited

Välislingid 
 Phelpsi maakonna koduleht (inglise keeles)

Nebraska maakonnad
Giulio Andreotti

Giulio Andreotti (14. jaanuar 1919 Rooma – 6. mai 2013 Rooma) oli Itaalia poliitik, peaminister (1972–1973, 1976–1979 ja 1989–1992), välisminister (1983–1989) ja eluaegne senaator (alates 1991. aastast).

Ta oli ka kaitseminister (15. veebruar 1959 – 23. veebruar 1966 ja 14. märts 1974 – 23. november 1974) ja siseminister (18. jaanuar 1954 – 8. veebruar 1954 ja 11. mai 1978 – 13. juuni 1978).

Itaalia peaministrid
Itaalia poliitikud
Sündinud 1919
Surnud 2013
Kirikulaadid

Kirikulaadid on keskaja muusikateoorias laadisüsteem, mis põhineb rooma filosoofi Boëthiuse viies raamatus "De institutione musicae" kirjeldatud vanakreeka laadisüsteemil ja Ptolemaiose transpositsiooniskaaladel. Boëthius on seda süsteemi kirjeldanud aga ekslikult ning seetõttu ei lange kreeka ja hilisem euroopa laadisüsteem kokku. Vanakreeka laade loetakse ülalt alla, mitte alt üles nagu keskaegseid laade. Keskajal kasutati Vanast-Kreekast üle võetud helirida, mille alumiseks noodiks on A (hiljem G, tähistatuna kreeka tähega gamma) ning ülemiseks a'. Selle rea piires moodustub kaheksa laadi (modus, tonus; kaheksa laadi süsteem octoechos). Need pole aga muusikast lahutatud heliread tänapäevases mõistes, vaid ühtlasi meloodiamudelid. Laad määras meloodia liikumise põhikarakteri ja tüüpilised meloodiakäigud. Laadi määrab tema põhiline ulatus (ambitus) ning kaks tugiheli. 

Kaheksa kirikulaadi ehitatakse üles neljalt põhihelilt (D (dooria), E (früügia), F (lüüdia), G (miksolüüdia)) ja saadakse seega neli põhi- (ehk autentset) laadi ning neli kõrval- (ehk plagaalset) laadi. 

Keskaegsetes helilaadides ei ole loomulikku mažoori ja loomulikku minoori. Need kujunesid rahvamuusikas ja vararenessansi mitmehäälsuses ning võeti muusikateoorias kasutusele 16. sajandil. Keskaegsed laadid ei tunne ka helide kõrgendusi ega madaldusi. Ainus muutuv heli on b, mis esineb ka madaldusega. 

Keskaegset laadistruktuuri on selgemalt kirjeldanud Hermannus Contractus oma traktaadis "Musica". Ta jagab kasutatava kahe oktavi ulatusega helirea neljaks tetrahordiks, mis osaliselt kattuvad, korraldades niiviisi kõige paremini kvardi-, kvindi- ja oktaviruumi. Kõik tetrahordid on sama intervallilise ehitusega (toon - pooltoon - toon). Üksikute lülide sarnane struktuur sai ka Guido Arezzost heksahordilise solmisatsioonisüsteemi aluseks.

Muusikateooria
Helilaadid
Niels Ryberg Finsen

Niels Ryberg Finsen (15. detsember 1860 Tórshavn – 24. september 1904 Kopenhaagen) oli Fääri saartelt pärit Taani arstiteadlane.

Tema vanemad olid islandi päritolu. Tema isa Hannes Finsen oli jurist, kes oli muu hulgas Fääri saarte parlamendi liige ja hiljem Taani valitsuse esindaja (amtmand) Fääri saartel. Nielsi vennast Olaf Finsenist sai farmatseut ja Tórshavni esimene linnapea, teisest vennast Vilhelm Hannes Finsenist postitegelane ja kirjastaja.

Õpingud ja valgusravi uuringud
Niels õppis esialgu sünnilinnas, kuid 1874. aastal saadeti ta Taanisse Herlufsholmi internaatkooli, kus õppis ka ta vend Olaf. Niels ei olnud eriti silmapaistev õpilane ning seetõttu saadeti ta 1876. aastal Islandile Reykjavíki vanimasse gümnaasiumi Menntaskólinn í Reykjavík, kus oli õppinud ka tema isa. Seal edenesid tema õpingud märgatavalt paremini.

Aastal 1882 asus Niels Finsen Kopenhaageni ülikooli arstiteadust õppima ja lõpetas ülikooli 1890. aastal. Viletsa tervise tõttu ei saanudki ta arstina tööle asuda ja temast sai ülikoolis prosektor. Aastal 1898 sai ta professori aunimetuse.

Niels Finsen uuris eelkõige valguse rakendamist mitmesuguste haiguste ennetamises ja ravis. Valguse toimet hakkas ta uurima seetõttu, et põdes ise juba 23-aastaselt kroonilist südame- ja maksahaigust, mis põhjustas muu hulgas vesitõbe, hingamisraskusi ja väsimust, ning ta püüdis päikese käes oma hädadele leevendust leida. Tema haigus osutus hiljem Picki tõveks. Hiljem tegeles ta peamiselt nahahaiguste ning eriti nahatuberkuloosi lupus vulgaris'e ravi uurimisega, kuid katsetas valgusravi ka muu hulgas rõugete ravimisel.

Aastal 1896 asutati valgusravi instituut ja Niels Finsenist sai selle esimene direktor. Hiljem ühines instituut Kopenhaageni ülikooli haiglaga ja sellest sai peamiselt proteolüüsiga tegelev vähiuuringute keskus.

Tunnustus

Aastal 1899 sai Niels Finsen Dannebrogi ordu rüütliks.

Aastal 1903 sai ta oma tegevuse eest valgusravi vallas Nobeli füsioloogia- või meditsiiniauhinna. Ta on siiani ainuke Fääri saartelt pärit Nobeli auhinna saaja.

Mälestuse jäädvustamine

Niels Ryberg Finseni auks nimetati Kopenhaageni ülikooli haigla vähiuuringute labor Finseni laboriks. 

Üks Tórshavni peatänavaid kannab tema nime. Kopenhaagenisse püstitati 1909. aastal Rudolph Tegneri valmistatud Finseni skulptuur.

1983. aastal andis Fääri saarte post välja Niels Ryberg Finseni pildiga postmargi.

Viited

Välislingid
 Biography Nobelprize.org
 Niels Finsen
 Den Store Danske

Taani teadlased
Nobeli füsioloogia- või meditsiiniauhinna laureaadid
Sündinud 1860
Surnud 1904
Toompea pank

Toompea pank (muinaseestlaste Härjänpää) on Põhja-Eesti klindi Tallinna klindilõigus asuv pank; halduslikult Tallinnas.

Pank on geoloogiliselt klindisaar, moodustades saarlava, mille läbimõõt on umbes 0,5 km ja kõrgus kuni 48 m.

Etümoloogia 
Toompea panga muistsete eestlaste poolt pruugitav nimi võis olla Härjapea ehk Härjänpää (mille järgi sai nime ka lähedal voolanud Härjapea jõgi). Kaudselt kinnitab seda ka Taani hindamisraamatus esinev Harju kirjapilt Hæriæ ehk Härjä. Keskajast pärinev nimi Toompea tuletub saksakeelsest sõnast Domberg, mis tähendab katedraalimäge.

Mütoloogia 
Eesti rahvuseepos käsitab Toompead Kalevipoja isa Kalevi kalmukünkana. Pärimuse järgi mattis mehe naine Linda ta sinna maha. Ta kandis mehe hauale palju kive, millest olevat tekkinudki Toompea mägi.

Sümboolsus 
Klindi saarlava on olnud nii muistne ohvri- ja pühitsuspaik kui ka Eestimaa hertsogiriigi, Eestimaa kubermangu ning Eesti Vabariigi võimukants. Seal on erinevatel aegadel asunud linnus, kindlus, loss ning nüüdne parlamendihoone. Toompea kui üla-linna tähendusrikkust esindavad erinevates kultuurilistes mõõtmetes ehitistena Pikk Hermann, Neeva Aleksandri peakirik ja Domus Mariana.

Vaata ka
Toompea
Toompea loss
Toompea tugimüür

Viited 

Eesti pangad (geograafia)
Toompea
Tallinna geograafia
Oglala Lakota maakond

Oglala Lakota maakond (Oglala Lakota County) on maakond USA-s Lõuna-Dakota osariigis. Geograafilised koordinaadid on 43°33' N, 102°55' W.

Maakonna puudub oma halduskeskus. Selleks on naabermaakonna Fall Riveri maakonna halduskeskus Hot Springs.

Maakonna pindala on 5431 km². Veepindala on 7 km².

Elanike arv oli 2010. aasta rahvaloenduse järgi 13 586. Aastal 2000 oli elanikke 12 466. 
 
Maakond paikneb täielikult Pine Ridge'i indiaanlaste reservaadi alal.

Maakond on sissetulekult elaniku kohta USA vaeseim.

Naabermaakonnad
Penningtoni maakond (põhjas)
Jacksoni maakond (kirdes)
Bennetti maakond (idas)
Sheridani maakond (lõunas)
Dawesi maakond (edelas)
Fall Riveri maakond (läänes)
Custeri maakond (loodes)

Ajalugu 
Ogala Lakota maakond moodustati 1875. aastal Dakota Territooriumi koosseisus. See on saanud nime lakotade alamhõimu oglalade järgi. 2015. aasta märtsini oli maakonna nimi Shannoni maakond.

1890 leidis maakonnas aset Wounded Knee veresaun.

Linnad ja alevid 
 Batesland
 Kyle
 Manderson-White Horse Creek
 Oglala
 Pine Ridge
 Porcupine
 Wounded Knee

Kaitsealad
Badlandsi rahvuspark (osa)

Välislingid
Shannoni maakonna koduleht (inglise keeles)

Lõuna-Dakota maakonnad
Genesee maakond

Genesee maakond (Genesee County) on maakond USA-s Michigani osariigis.

Maakonna halduskeskus ja suurim linn on Flint.

Maakonna pindala on 1682 km². Veepindala on 25 km².

Elanike arv oli 2010. aasta rahvaloenduse järgi 425 790. Aastal 2000 oli elanike arv 436 141.

Naabermaakonnad 
 Saginawi maakond (põhjas)
 Tuscola maakond (kirdes)
 Lapeeri maakond (idas)
 Oaklandi maakond (lõunas)
 Livingstoni maakond (edelas)
 Shiawassee maakond (läänes)

Ajalugu 
Genesee maakond moodustati 28. märtsil 1835. aastal Lapeeri, Saginawi ja Shiawassee maakonna osadest. Maakond sai nime New Yorgi osariigis asunud Genesee maakonna järgi. Geneka keeles tähendab Genesee kaunist orgu.

Viited

Välislingid 
 Genesee maakonna koduleht (inglise keeles)

Michigani maakonnad
Kolberg

Kolberg on perekonnanimi.

Nime kandjaid 
Ferdinand Kolberg (1830–1901), luuletaja, ajakirjanik, saksa keele ja kirjanduse õpetaja Riias
Jaan Kolberg (sündinud 1958), Eesti filmirežissöör

Eestistamisel muudetud perekonnanimed
Aleksander Igonin

Aleksander Igonin (22. oktoober 1939 Leningrad – 3. november 2013 Tallinn) oli Eesti kunstnik

Ta elas 1945. aastast alates Tallinnas. Elu teises pooles elas ta Kohtla-Järvel. 

Ta lõpetas 1957. aastal Tallinna 19. Keskkooli. Aastatel 1957–1958 teenis Nõukogude relvajõududes Severomorskis. Aastatel 1961–1967 õppis ta Eesti Riiklikus Kunstiinstituudis ühel kursusel Jüri Arraku ja Peeter Mudistiga; tema juhendaja oli Johannes Võerahansu. 

Pärast instituudi lõpetamist 1967. aastal läks ta vabal tahtel tööle Kohtla-Järve Internaatkooli joonistusõpetajaks. 1970. aastal töötas ta Jõhvi laste kunstikoolis. Aastatel 1985–1995 oli ta Kohtla-Järve linna peakunstnik. Alates 1997. aastast töötas ta Jõhvi ja Kohtla-Järve laste kunstikoolis.

2009. aastal diagnoositi kunstnikul glaukoom ning tehti neli operatsiooni. Elu lõpus ei näinud ta enam nii hästi, kuid suutis siiski joonistada.

Looming
Põhiliselt maalis ta loodust, inimeste portreid, lilli, natüürmorte ning akte õlis ja pastellis.

Album
1999 "Aleksander Igonin, 12 akti" (pliiatsijoonistused), mis ilmus tema 60. sünnipäevaks.

Näituseid
Tema tööd on olnud näitustel Venemaal, Lätis, Leedus, Soomes, Saksamaal, aga ka paljudes Eesti linnades. 
Põlevkivimuuseumi püsiekspositsioonis
2011 Jõhvi kunstikooli galeriis maalinäitus "Nii nagu näen"
2013 Jõhvi linnagaleriis näitus "Ja uuesti koos" (töid pastellis, pliiatsjoonistusi ja õlimaale)

Liikmesus
Kohtla-Järve Kunstnike Ühendus
Vene Kunstnike Ühendus Eestis

Isiklikku
Tema isa oli kunstnik Ivan Igonin.

Viited

Eesti kunstnikud
Eesti Kunstiakadeemia vilistlased
Pärnamäe kalmistule maetud
Sündinud 1939
Surnud 2013
Esmeralda maakond

Esmeralda maakond (Esmeralda County) on maakond USA-s Nevada osariigi lääneosas. Geograafilised koordinaadid on 37°55' N, 118°52' W.

Maakonna halduskeskus on Goldfield.

Maakonna pindala on 9295 km². Veepindala on 19 km². See on pindalalt tagantpoolt neljas maakond Nevadas.

Elanike arv on 2016. aasta seisuga arvestuslikult 790. 2010. aasta rahvaloenduse kohaselt oli elanikke 783. See on elanike arvult osariigi väikseim maakond. Asustustihedus on 0,08 in/km², millega on see Texases asuva Lovingi maakonna järel kõige väiksema asustustihedusega maakond USA põhiosas.

Naabermaakonnad 
 Minerali maakond (loodes)  
 Nye maakond (idas ja põhjas) 
 Inyo maakond (lõunas)
 Mono maakond (läänes)

Ajalugu
Esmeralda maakond moodustati 21. aprillil 1861, see on üks Nevada esialgsetest maakondadest. Esmeralda tuleneb hispaaniakeelsest sõnast, mis tähendab smaragdi.

Esmeralda maakonna kogupindala vähenes rohkem kui poole võrra, mil osa selle territooriumist moodustati 16. veebruaril 1864 Nye maakond.

Esmeralda maakonnal on olnud kolm halduskeskust: Aurora (kuni 1883. aastani), Hawthorne (aastatel 1883–1907) ja 1907. aastast on maakonna keskus Goldfield.

20. sajandi kullapalaviku ajal rajati mitu kaevanduslinna. 1910. aastaks olid maavarad ammendatud ning maakonna majanduslik õitseng ja elanike arv hakkasid vähenema.

Maanteed 
  U.S. Route 6
  U.S. Route 95
  State Route 264
  State Route 266
  State Route 773

Kaitsealad 

 Surmaoru rahvuspark (osa)
 Inyo metsakaitseala (osa)

USA Ajalooliste Paikade Riikliku Registrisse on kantud Esmeralda maakonnas üks objekt: maakonna kohtumaja Goldfieldis.

Asulad 
 Dyer
 Goldfield
 Silver Peak

Kummituslinnad 

 Blair
 Coaldale
 Hardluck
 Lida
 Gold Point
 Palmetto

Viited

Välislingid
 Esmeralda maakonna koduleht (inglise keeles)

Nevada maakonnad
Goldfield

Goldfield on asula Ameerika Ühendriikides Nevada osariigis, Esmeralda maakonna halduskeskus. Linn asub 240 miili (390 kilomeetri) kaugusel Carson Cityst kagus.

Nevada asulad
Esmeralda maakond
Menominee maakond (Wisconsin)

Menominee maakond (Menominee County) on maakond USA-s Wisconsini osariigis.

Maakonna halduskeskus on Keshena.

Maakonna pindala on 6138 km². Veepindala on 18 km².

Elanike arv oli 2020. aasta rahvaloenduse järgi 4546. Aastal 2010 oli elanikke 4232 ja 2000. aastal 4562. 83% maakonna elanikest on indiaanlased. Menominee maakond on elanike arvult Wisconsini osariigi väiksem maakond.

Naabermaakonnad 
 Oconto maakond (idas)
 Shawano maakond (lõunas)
 Langlade'i maakond (loodes)

Ajalugu 
Menominee maakond moodustati 3. juulil 1959 menomini indiaanlaste reservaadi osadest Shawano ja Oconto maakondades peale seda, kui föderaalvalitsus tühistas hõimu riikliku tunnustuse ning reservaat oleks kaotatud 1961. aastaks. Maakond sai nime põlisrahva menominide järgi.

Menominide hõimu riiklik tunnustus taastati 1974. aastal, nad said tagasi ka oma reservaadi, mille piirid nüüd ühtivad maakonna piiridega.

Viited

Välislingid 
 Menominee maakonna koduleht (inglise keeles)

Wisconsini maakonnad
Baltia

Baltia (ladina Balcia) on Vanakreeka mütoloogia järgi Euroopa põhjaosas asunud suur saar, mis Plinius Vanema sõnul asunud laevaga sõites kolme päevateekonna kaugusel sküütide rannikust ja kus lähedal uhuvat meri igal kevadel rannale merevaiku.

Adam Bremenist kasutas oma 1073–1076 koostatud kroonikas esmakordselt nimetust "Mare Balticum", millest kujunes hiljem Läänemere üldine nimetus. Selle päritolu on seostatud muuhulgas ka Plinius Vanema mainitud merevaigusaarega.

Välislingid 

 Ea Jansen: ""Baltlus", baltisakslased, eestlased" Tuna, 2005

Mütoloogia
Fillmore'i maakond

Fillmore'i maakond (Fillmore County) on maakond USA-s Minnesota osariigis.

Maakonna halduskeskus on Preston ja suurim linn on Spring Valley.

Maakonna pindala on 2233 km². Veepindala on 2 km².

Elanike arv oli 2010. aasta rahvaloenduse järgi 20 866. Aastal 2000 oli elanike arv 21 122.

Naabermaakonnad 
 Winona maakond (kirdes)
 Houstoni maakond (idas)
 Winneshieki maakond (kagus)
 Howardi maakond (edelas)
 Moweri maakond (läänes)
 Olmstedi maakond (loodes)

Ajalugu 
Fillmore'i maakond moodustati 5. märtsil 1853. aastal Wabasha maakonna osast. Maakond sai nime 13. USA presidendi Millard Fillmore'i järgi.

Viited

Välislingid 
 Fillmore'i maakonna koduleht (inglise keeles)

Minnesota maakonnad
Stantoni maakond

Stantoni maakond (Stanton County) on maakond USA-s Nebraska osariigis.

Maakonna halduskeskus ja suurim linn on Stanton.

Maakonna pindala on 1116 km². Veepindala on 3 km².

Elanike arv oli 2010. aasta rahvaloenduse järgi 6129. Aastal 2000 oli elanike arv 6455.

Naabermaakonnad 
 Cumingi maakond (idas)
 Colfaxi maakond (lõunas)
 Platte'i maakond (edelas)
 Madisoni maakond (läänes)
 Wayne'i maakond (põhjas)

Ajalugu 
Stantoni maakond moodustati 1865. aastal. Maakond sai nime USA poliitiku Edwin McMasters Stantoni järgi.

Viited

Välislingid 
 Stantoni maakonna koduleht (inglise keeles)

Nebraska maakonnad
Harlani maakond (Nebraska)

Harlani maakond (Harlan County) on maakond USA-s Nebraska osariigis.

Maakonna halduskeskus ja suurim linn on Alma.

Maakonna pindala on 1487 km². Veepindala on 54 km².

Elanike arv oli 2010. aasta rahvaloenduse järgi 3423. Aastal 2000 oli elanike arv 3786.

Naabermaakonnad 
 Phelpsi maakond (põhjas)
 Kearney maakond (kirdes)
 Franklini maakond (idas)
 Phillipsi maakond (lõunas)
 Nortoni maakond (edelas)
 Furnasi maakond (läänes)

Ajalugu 
Harlani maakond moodustati 1871. aastal. Maakond sai nime Iowa senaatori James Harlani järgi.

Viited

Välislingid 
 Harlani maakonna koduleht (inglise keeles)

Nebraska maakonnad
Harlani maakond

Harlani maakond (Harlan County) on maakond USA-s Kentucky osariigis.

Maakonna halduskeskus on Harlan.

Maakonna pindala on 1212 km². Veepindala on 2 km².

Elanike arv oli 2010. aasta rahvaloenduse järgi 29 278. Aastal 2000 oli elanikke 33 202.

Naabermaakonnad 
 Perry maakond (põhjas)
 Letcheri maakond (kirdes)
 Wise'i maakond (idas)
 Lee maakond (kagus)
 Belli maakond (edelas)
 Leslie maakond (loodes)

Ajalugu 
Harlani maakond moodustati 28. jaanuaril 1819 Floyd ja Knoxi maakonna osadest.

Viited

Välislingid 
 Harlani maakonna koduleht (inglise keeles)

Kentucky maakonnad
Penningtoni maakond (Lõuna-Dakota)

Penningtoni maakond (Pennington County) on maakond USA-s Lõuna-Dakota osariigis.

Maakonna halduskeskus ja suurim linn on Rapid City.

Maakonna pindala on 7211 km². Veepindala on 21 km².

Elanike arv oli 2010. aasta rahvaloenduse järgi 100 948. Aastal 2000 oli elanikke 88 565.

Naabermaakonnad 
 Meade'i maakond (põhjas)
 Haakoni maakond (kirdes)
 Jacksoni maakond (kagus)
 Oglala Lakota maakond (lõunas)
 Custeri maakond (edelas)
 Westoni maakond (läänes)
 Lawrence'i maakond (loodes)

Ajalugu 
Penningtoni maakond moodustati 1875. aastal. Maakond sai nime endise Dakota territooriumi kuberneri John L. Penningtoni järgi.

Kaitsealad 
 Badlandsi rahvuspark (osa)
 Black Hillsi metsakaitseala (osa)
 Buffalo Gap National Grassland (osa)
 Mount Rushmore

Viited

Välislingid 
 Penningtoni maakonna koduleht (inglise keeles)

Lõuna-Dakota maakonnad
Elmar Vaher

Elmar Vaher (sündinud 1. mail 1975) on Eesti politseiametnik, alates 2. maist 2013 Politsei- ja Piirivalveameti (PPA) peadirektor.

Elulugu 
Elmar Vaher on lõpetanud Paikuse politseikooli ja Sisekaitseakadeemia ning Tallinna Ülikooli magistriõppe õigusteaduses.

18. aprillil 2013 nimetas Vabariigi Valitsus ta Politsei- ja Piirivalveameti peadirektoriks 2. maist 2013 kuni 1. maini 2018.

30. aprillil 2018 andis siseminister Andres Anvelt välja käskkirja nr 3-1/57p, millega ta nimetas Elmar Vaheri Politsei- ja Piirivalveameti peadirektori asetäitjaks varade alal alates 2. maist 2018. Samal päeval andis siseminister veel teise käskkirja nr 3-1/56p, millega ta pani 2. maist Elmar Vaherile PPA peadirektori kohusetäitja ülesanded, vabastades ta peadirektori asetäitja varade alal ülesannetest. Siseministri käskkirjad olid tingitud asjaolust, et Elmar Vaheri ametiaeg oli lõppemas 1. mai südaööl vastu 2. maid, kuid Vabariigi Valitsus ei võtnud tema uuesti ametisse nimetamist istungi päevakorda Isamaa ja Res Publica Liidu ootamatu vastuseisu tõttu.

3. mail 2018 nimetas Vabariigi Valitsus Elmar Vaheri viieks aastaks PPA peadirektoriks.

Teenistuskäik 
1997–2002 Tallinna politseiprefektuuri Kesklinna politseiosakonna kriminaaltalituse/kriminaalpolitsei politseiinspektor, politseivaneminspektor, politseijuhtivinspektor, komissar (kohusetäitja)
2002–2005 Tallinna politseiprefektuuri ja Põhja politseiprefektuuri kriminaalosakonna isikuvastaste kuritegude talituse komissar, ülemkomissar 
2005–2005 Põhja politseiprefektuuri kriminaalosakonna politseidirektor
2005–2006 Keskkriminaalpolitsei direktor (kt), politseipeadirektori asetäitja (kt)
2006–2008 Keskkriminaalpolitsei direktor
2008–2009 Põhja politseiprefektuuri politseiprefekt
2010–2013 Politsei- ja Piirivalveameti Põhja prefektuuri prefekt
2013– Politsei- ja Piirivalveameti peadirektor

Teenistusastmed 
 politseikolonel (02.05.2013)
 politseikindralinspektor (24.02.2016)
 politseikindral (24.02.2021)

Tunnustus
Pressisõber 2015
Kotkaristi II klassi teenetemärk 2021

Viited

Välislingid 

"Elmar Vaher: 1260-eurose kuupalga eest eeldame, et politseinik oleks üliinimene" Eesti Päevaleht (epl.delfi.ee), 22. september 2017
"Elmar Vaher usaldusest, naabritest ja traditsioonilise pere kaitsest" Postimees (postimees.ee), 24. november 2017
"Elmar Vaher imiku surnuks sõitnud roolijoodikust: ükski paragrahv ei pane inimest hoolima" Eesti Päevaleht (epl.delfi.ee), 1. juuni 2015
"Elmar Vaher töötab 24 tundi ööpäevas, et politsei inimesi aitaks" Eesti Päevaleht (epl.delfi.ee), 9. detsember 2015
"Elmar Vaher usaldusest, naabritest ja traditsioonilise pere kaitsest" Postimees, 24. november 2017
"Meelis Oidsalu: politseijuhi magistrikraadi tuleb otsida tema abaluu kõrvalt" ERR, 27. juuni 2019
"TLÜ: Vaheri magistritöö ei ole plagiaat" ERR, 12. juuli 2019

Eesti politseinikud
Kotkaristi II klassi teenetemärgi kavalerid
Sündinud 1975
Orvo Ast

Orvo Ast (23. juuni 1920 Tallinn – 25. aprill 1999 Toronto) oli eesti päritolu Kanada loomaarst ja viroloog.

Ta lõpetas Jakob Westholmi algkooli ja 1939. aastal Tallinna 2. Gümnaasiumi. Ta oli õpilasajakirja Realist peatoimetaja. Aastatel 1940–1943 õppis Tartu Ülikoolis loomaarstiteadust.

1943. aastal põgenes ta koos abikaasaga Soome, 1944. aastal siirdus Soomest Rootsi ja 1948. aastal Rootsist Brasiiliasse (Rio de Janeirosse), kus lõpetas ülikooli loomaarstina. 

1955. aastast elas Kanadas. Ta töötas viroloogina Montréalis ja 1982. aastani kvaliteedikontrolli juhatajana Québeci ülikoolis. Ta tegi teadustöid viroloogiast ja kirjanduslikku kaastööd ajakirjale Tulimuld.

Isiklikku
Tema isa oli kirjanik ja poliitik Karl Ast, ema arst Alma Ast. 1941. aastast oli ta abielus arst Helga Astiga, neil on tütar.

Kirjandus
Meie Elu (Toronto), 1999, 19. mai, nr 20, lk 5
Teataja (Stockholm), 1999, 22. mai, nr 5, lk 3

Välislingid
Album Academicum Universitatis Tartuensis 1918-1944

Kanada teadlased
Eesti viroloogid
Eesti loomaarstid
Eestlased Brasiilias
Eestlased Kanadas
Tallinna Reaalkooli vilistlased
Sündinud 1920
Surnud 1999
Penningtoni maakond (Minnesota)

Penningtoni maakond (Pennington County) on maakond USA-s Minnesota osariigis.

Maakonna halduskeskus ja suurim linn on Thief River Falls.

Maakonna pindala on 1601 km². Veepindala on 5 km².

Elanike arv oli 2010. aasta rahvaloenduse järgi 13 930. Aastal 2000 oli elanike arv 13 584.

Naabermaakonnad 
 Marshalli maakond (põhjas)
 Beltrami maakond (idas)
 Clearwateri maakond (kagus)
 Red Lake'i maakond (lõunas)
 Polki maakond (läänes)

Ajalugu 
Penningtoni maakond moodustati 23. novembril 1910. aastal Red Lake'i maakonna osast. Maakond sai nime raudtee pöörmeseadja Edmund Penningtoni järgi.

Viited

Välislingid 
 Penningtoni maakonna koduleht (inglise keeles)

Minnesota maakonnad
Linnutaja linnamägi

Linnutaja linnamägi (ka Tarakvere Linnutajamägi, Linnutaja mägi, Kalevipoja säng, Tarakvere oos, Torma linnamägi, Linnutajamägi) on linnamägi ja oos Jõgevamaal Mustvee vallas Tarakvere küla lähistel. Oos on osa Tarakvere oosisüsteemist.

Oos on arvele võetud ürglooduse objektina. Ühtlasi on ta muinsus- ja looduskaitse all.

Mäel asus Kalevipoja sängi tüüpi linnus. Linnamäe suhteline kõrgus on 6 m. Õueala on ovaalse kujuga, 60 m pikk ja 40 m lai. Pindala on 1600 ruutmeetrit. 18 m laiuse seljaku kaelakohas asetseb 2 m kõrgune vall. Vall kulges ida-kirdepoolsel otsal, kuid on suuremas osas kruusavõtmise tõttu hävinud. Linnamägi on dateeritud II aastatuhande algusesse.

Tarakvere linnamäel võis asuda Henriku Liivimaa kroonikas mainitud Somelinde linnus.

Viited

Välislingid
 
 

Eesti muinaslinnused
Jõgeva maakonna kultuurimälestised
Mustvee vald
Holbrook

Holbrook on koha- ja isikunimi.

Kohad 
Holbrook, linn Austraalias 
Holbrook, küla Derbyshire'is Inglismaal
Holbrook, küla Suffolkis Inglismaal
Holbrook, linn Arizonas USA-s
Holbrook, asula Idahos USA-s
Holbrook, asula Lääne-Virginias USA-s
Holbrook, linn Massachusettsis USA-s
Holbrook, küla Nebraskas USA-s
Holbrook, küla New Yorgi osariigis USA-s
Holbrook, asula Pennsylvanias USA-s

Isikunimi
Holbrook on perekonnanimi.

Nime kandjaid
Hal Holbrook, USA näitleja
Tübingeni ülikool

Tübingeni ülikool (ka Tübingeni Eberhard Karli Ülikool; saksa keeles Eberhard Karls Universität Tübingen) on ülikool Saksamaal Tübingenis. Ülikool on asutatud aastal 1477 ning seega on see üks Saksamaa vanimaid ülikoole.

Ülikooli esimene rektor oli Johannes Nauclerus.

Tübingeni ülikoolis töötanud teadlasi
Benedictus XVI
Johannes Kepler
Albert Schweitzer

Viited

Kirjandus 
 Walter Jens: Eine deutsche Universität. 500 Jahre Tübinger Gelehrtenrepublik. München: Kindler, 1977. ISBN 3-463-00709-6 (Uus väljaanne: Reinbek bei Hamburg, 2004)

Välislingid

Tübingeni ülikool koduleht

 
Saksamaa ülikoolid
Ülikool
Kearny maakond

Kearny maakond on maakond Ameerika Ühendriikides Kansase osariigis.

2010. aastal elas maakonnas 3977 inimest. Maakonna keskus ja suurim linn on Lakin (2303 elanikku). Suurem asula on veel Deerfield (879).

Maakonna pindala on 2257 km². Veepindala on 1 km²

Naabermaakonnad
Wichita maakond (põhjas)
Scotti maakond (kirdes)
Finney maakond (idas)
Haskelli maakond (kagus)
Granti maakond (lõunas)
Stantoni maakond (edelas)
Hamiltoni maakond (läänes)

Ajalugu
Kearny maakond moodustati 6. märtsil 1873. aastal Finney maakonna osast. Maakond sai nime USA ohvitseri Philip Kearny järgi.

Välislingid
Kearny maakonna koduleht (inglise keeles)

Kansase maakonnad
Bērzgale

Bērzgale (latgali keeles Bieržgaļs) on asula Lätis Rēzekne piirkonnas. Bērzgale valla halduskeskus.

Asulas asus Biržgaļa mõis (Birżagol), praegu on seal 1792. aastal ehitatud roomakatoliku kiriku  hoone.

Läti külad
Eesti Haigekassade Liit

Eesti Haigekassade Liit juhtis ja ühtlustas Eesti haigekassade tegevust. Liidu juhatuse poolt valitud kaks liiget osalesid rahvatervishoiu alat valitava Riiginõukogu liikme valimisel.

Liit andis välja ajakirja Töö ja Tervis.

1938. aastal kuulusid liitu järgmised haigekassad 32 000 kaasosalisega:
Balti Puuvillavabriku juures asuv haigekassa
A/s. "Küttejõud" põlevkivikaevanduse haigekassa
Tartu Üldine Haigekassa
Narva Üldine Haigekassa
Rakvere Ühishaigekassa
Paide Ühine Haigekassa
Kohtla-Järve põlevkivikaevanduse haigekassa
Narva Kalevivabriku juures asuv haigekassa
Kuressaare Ühine Haigekassa
Hiiu-Kärdla Kalevivabriku Haigekassa
Tallinna linnaettevõtete haigekassa
Põltsamaa Ühine Haigekassa
Haapsalu Ühine Haigekassa
Viljandi Ühine Haigekassa
Sindi vabriku haigekassa
Võru-Petseri Üldine Haigekassa
Pärnu Ühine Haigekassa
Narva Linaketramise Manufaktuuri Haigekassa
Kreenholmi Puuvillavabrikute Haigekassa
Valga Üldhaigekassa

Eesti liidud
Eesti tervishoiuorganisatsioonid
Kørsel med Grønlandske Hunde

"Kørsel med Grønlandske Hunde" ("Reis Gröönimaa kelgukoertega") on 1897. aastal Taani fotograafi ja režissööri Peter Elfelti vändatud tummfilm. See on esimene Taanis valminud film. 

Film kestab alla ühe minuti (filmilindi pikkus 10 m; 35 mm film) ning kujutab üht meest, Gröönimaal paikneva Taani asunduse esindajat Johan Carl Joenseni sõitmas Kopenhaageni pargis Fælledparken kelgurakendil, mida veavad Gröönimaa kelgukoerad. Sel kombel näitlikustab Johan Carl Joensen üht tahku oma elust Gröönimaal.
 
Filmi esimestes kaadrites sõidab mees kelgurakendil üle lumise välja; järgnevates kaadrites näeb kelgurakendit ja selle järel jooksvat meest kaamera vaateväljast eemaldumas. Elfelt kasutas filmimiseks kaamerat, mille ta ise oli konstrueerinud kaamera leiutajalt Jules Carpentier'lt saadud täpsete juhiste järgi.

Viited

Välislingid
Viide filmile IMDBs
Vaata Dansk Filmhistorie - 1897 / 1900  YouTubes, film algab 0:57

1897. aasta filmid
Taani filmid
Greeley maakond

Greeley maakond (Greeley County) on maakond USA-s Nebraska osariigis.

Maakonna halduskeskus on Greeley Center ja suurim linn Spalding.

Maakonna pindala on 1479 km². Veepindala on 3 km².

Elanike arv oli 2010. aasta rahvaloenduse järgi 2538. Aastal 2000 oli elanike arv 2714.

Naabermaakonnad 
 Wheeleri maakond (põhjas)
 Boone'i maakond (kirdes)
 Nance'i maakond (kagus)
 Howardi maakond (lõunas)
 Shermani maakond (edelas)
 Valley maakond (läänes)

Ajalugu 
Greeley maakond moodustati 1871. aastal. Maakond sai nime ajakirjaniku Horace Greeley järgi.

Viited

Välislingid 
 Greeley maakonna koduleht (inglise keeles)

Nebraska maakonnad
Marquette'i maakond (Wisconsin)

Marquette'i maakond (Marquette County) on maakond USA-s Wisconsini osariigis.

Maakonna halduskeskus ja suurim linn on Montello.

Maakonna pindala on 1203 km². Veepindala on 23 km².

Elanike arv oli 2010. aasta rahvaloenduse järgi 15 404. Aastal 2000 oli elanikke 15 832.

Naabermaakonnad 
 Waushara maakond (põhjas)
 Green Lake'i maakond (idas)
 Columbia maakond (lõunas)
 Adamsi maakond (läänes)

Ajalugu 
Marquette'i maakond moodustati 1836. aastal. Maakond sai nime prantsuse misjonäri ja maadeuurija Jacques Marquette'i järgi.

Kaitsealad 
 Fox River National Wildlife Refuge

Viited 

Wisconsini maakonnad
Victoriano Huerta

José Victoriano Huerta Márquez (22. detsember 1850 Agua Gorda, Colotlán, Jalisco, Mehhiko – 13. jaanuar 1916 El Paso, Texas, USA) oli Mehhiko poliitik ja kindral. Ta oli 19. veebruarist 1913 kuni 15. juulini 1914 Mehhiko president.

Ta sündis Jalisco osariigis Colotlánis mestiitsi perekonnas. Ta alustas 17-aastaselt teenistust Mehhiko armees, Porfirio Díazi valitsemise ajal tõusis ta kindraliks. Pärast Porfirio Díazi kukutamist oli ta lojaalne uuele presidendile Francisco I. Maderole.

19. veebruaril 1913 viis ta (Bernardo Reyesi ja Félix Díazi (Porfirio Díazi vennapoja) õhutusel ja USA suursaadiku Henry Lane Wilsoni teadmisel) Mehhikos läbi sõjalise riigipöörde, Madero tapeti, aga Huerta sai Mehhiko ajutiseks presidendiks. 

Mehhiko presidendid
Kindralid
Sündinud 1850
Surnud 1916
Classic Riders

Classic Riders on Eesti vanamootorrattaklubi. Ametlikult on klubi registreeritud 2009. aastal nimega CLASSIC RIDERS MTÜ, kuid klubi ajalugu ulatub 1970. aastatesse. Klubi loosungiks on Bulat Okudžava laulu sõnad: Lollid armastavad koguneda karja. Ees on karjajuht, kogu oma ilus.

Klubi ajalugu
1970. aastatel toimus Narva-Jõesuus iga-aastaselt motokross, mis pakkus huvi nii Narva-Jõesuu kui ka Narva elaniketele. Hommikust õhtuni jälgisid noored mootorratturite elu. Mootorrattavõistlused said neile ajendiks Narva-Jõesuu enda motoklubi loomisel. 1977. aastal asutasidki aktiivsed noored Anatoli Lavrentjev, Dmitri Lavrentjev, Pavel Petraš, Mihhaill Megerjan, Valeri Keplast, Andrei Paljanov ning Toomas Repmank klubi Classic Riders. Et mootorratast  endale saada oli tol ajal raske, said mõned õnnelikud omandada mopeedid. Värske klubi liikmed hakkasid ise tegelema motokrossiga Narva klubis, mille oli asutanud Ants Pihelgas ja mis oli ainus koht linnas, kus oli võimalus tegeleda  mootorratastega. 1983. aastal lõi Aleksej Ülle Narva kutseõppekeskuses töökoja, kus projekteeriti ja pandi kokku mootorrattaid ning trike`e. Praeguseks on Aleksej Ülle Classic Ridersi liige..

Vana tehnikaga tegelemise võimalus tekkis alles 1987. aastal. Samal ajal hakkas klubi korraldama esimesi üleriigilisi väljasõite. Anatoli Lavrentjev oli klubist esimene, kes hakkas taastama ka  autosid. Esimeseks autoks oli ZAZ-965..

Ametlikult registreeriti Classic Riders 2009. aastal.

Classic Riders tänapäeval
10. mai 2013 andmete järgi on klubis 7 liiget: Pavel Petraš, Anatoli Lavrentjev, Aleksei Kožaev,  Aleksej Ülle, Anatoli Novohatski, Andrei Lossev ning Vladimir Lossev. Classic Riders võtab osa Narva ja Narva-Jõesuu linnapidudest ja korraldab väljasõite teistele vanamootorattaklubidele. Iga suvi korraldab Classic Riders vanamootorattastepäeva rahvusvahelise mootorrattapeo Narva Bike raames..

Tehnika
10. mai 2013 andmete järgi on klubil 18 mootorratast, 7 autot, 2 motorollerit ja 1 mopeed..

Mootorrattad
 1940. aasta – Wanderer 1SP
 1943. aasta – DKW NZ 350
 1944. aasta – DKW NZ 350 – 1
 1947. aasta – BMW R-35
 1948. aasta – IZ-350
 1949. aasta – IZ-350
 1953. aasta – M-72"Replica"
 1954. aasta – Peugeot 125 CC
 1956. aasta – M-72
 1956. aasta – IZ-49
 1959. aasta – Simson
 1959. aasta – K-750
 1961. aasta – K-750
 1969. aasta – "Ural 2" M-63
 1973. aasta – MB-650
 1982. aasta – "Ural" M-67
 1987. aasta – IMZ 8.903-10
 1996. aasta – Harley-Davidson

Autod
 1945. aasta – GAZ-67
 1952. aasta – GAZ-69
 1953. aasta – GAZ-67
 1959. aasta – Moskvitš 407
 1960. aasta – GAZ-63
 1966. aasta – GAZ-21
 1982. aasta – GAZ-24

Motorollerid ja mopeedid
 1969. aasta – Zündapp R-50
 1983. aasta – Tulitsa
 1984. aasta – Riga-13

Viited

Välislingid 
 Classic Riders'i ametlik veebileht

Eesti mittetulundusühingud
Motoklubid
Wise'i maakond

Wise'i maakond (Wise County) on maakond USA-s Texase osariigis.

Maakonna halduskeskus on Decatur.

Maakonna pindala on 2391 km². Veepindala on 47 km².

Elanike arv oli 2010. aasta rahvaloenduse järgi 59 127. Aastal 2000 oli elanike arv 48 793.

Naabermaakonnad 
 Montague'i maakond (põhjas)
 Cooke'i maakond (kirdes)
 Dentoni maakond (idas)
 Tarranti maakond (kagus)
 Parkeri maakond (lõunas)
 Jacki maakond (läänes)

Ajalugu 
Wise'i maakond moodustati 1856. aastal Cookei maakonna osast. Maakond sai nime Ameerika Ühendriikide Esindajatekoja liikme ja 38. Virginia kuberneri Henry A. Wise'i järgi.

Kaitsealad 
 Lyndon B. Johnson National Grassland (osa)

Viited

Välislingid 
 Wise'i maakonna koduleht (inglise keeles)

Texase maakonnad
Belli maakond

Belli maakond (Bell County) on maakond USA-s Texase osariigis.

Maakonna halduskeskus on Belton.

Maakonna pindala on 2818 km². Veepindala on 73 km².

Elanike arv oli 2010. aasta rahvaloenduse järgi 310 235. Aastal 2000 oli elanike arv 237 974.

Naabermaakonnad 
 McLennani maakond (põhjas)
 Fallsi maakond (kirdes)
 Milami maakond (kagus)
 Williamsoni maakond (lõunas)
 Burneti maakond (edelas)
 Lampasase maakond (läänes)
 Coryelli maakond (loodes)

Ajalugu 
Belli maakond moodustati 1850. aastal Milami maakonna osast. Maakond sai nime 3. Texase kuberneri Peter Hansborough Belli järgi.

Viited

Välislingid 
 Belli maakonna koduleht (inglise keeles)

Texase maakonnad
Whitley maakond

Whitley maakond (Whitley County) on maakond USA-s Indiana osariigis.

Maakonna halduskeskus on Columbia City.

Maakonna pindala on 875 km². Veepindala on 6 km².

Elanike arv oli 2010. aasta rahvaloenduse järgi 33 292. Aastal 2000 oli elanike arv 30 707.

Naabermaakonnad 
 Noble'i maakond (põhjas)
 Alleni maakond (idas)
 Huntingtoni maakond (lõunas)
 Wabashi maakond (edelas)
 Kosciusko maakond (läänes)

Ajalugu 
Whitley maakond moodustati 7. veebruaril 1838. aastal Alleni ja Elkharti maakonna osadest. Maakond sai nime William Whitley järgi, kes hukkus Thamesi lahingus 1812. aasta sõjas.

Viited

Välislingid 
 Whitley maakonna koduleht (inglise keeles)

Indiana maakonnad
Wabashi maakond (Indiana)

Wabashi maakond (Wabash County) on maakond USA-s Indiana osariigis.

Maakonna halduskeskus ja suurim linn on Wabash.

Maakonna pindala on 1090 km². Veepindala on 22 km².

Elanike arv oli 2010. aasta rahvaloenduse järgi 32 888. Aastal 2000 oli elanikke 34 960.

Naabermaakonnad 
 Kosciusko maakond (põhjas)
 Whitley maakond (kirdes)
 Huntingtoni maakond (idas)
 Granti maakond (lõunas)
 Miami maakond (läänes)
 Fultoni maakond (loodes)

Ajalugu 
Wabashi maakond moodustati 2. veebruaril 1832 Cassi ja Granti maakonna osadest. Maakond sai nime Wabashi jõe järgi.

Kiilma 
Wabashi maakonna külmim kuu on jaanuar, kui keskmine temperatuur −10 °C (−14 °F), soojem kuu on juuli 28 °C (83 °F). Külmarekord on −31 °C (−24 °F), mis on mõõdetud 1985. aasta jaanuaris ja soojarekord on 39 °C (103 °F), mis on mõõdetud 1988. aasta juunis. Keskmine sajuhulk veebruaris on 48 miilimeetrit ja juuni keskmine sajuhulk on 107 millimeetrit.

Viited

Välislingid 
 Wabashi maakonna koduleht (inglise keeles)

Indiana maakonnad
Crocketti maakond (Tennessee)

Crocketti maakond (Crockett County) on maakond USA-s Tennessee osariigi edelaosas.

Maakonna halduskeskus ja suurim linn on Alamo.

Maakonna pindala on 688 km². Veepindala on 1 km².

Elanike arv oli 2010. aasta rahvaloenduse järgi 14 586. Aastal 2000 oli elanike arv 14 532.

Naabermaakonnad 
 Gibsoni maakond (kirdes)
 Madisoni maakond (kagus)
 Haywoodi maakond (lõunas)
 Lauderdale'i maakond (läänes)
 Dyeri maakond (loodes)

Ajalugu 

Crocketti maakond moodustati 1871. aastal Haywoodi, Madisoni, Dyeri ja Gibsoni maakonna osadest. Maakond sai nime ameerika humoristi ja sõduri Davy Crocketti järgi.

Asulaid 
 Crockett Mills
 Fruitvale
 Maury City

Viited 

Tennessee maakonnad
Crocketti maakond

Crocketti maakond (Crockett County) on maakond USA-s Texase osariigis Edwarsi platool.

Maakonna halduskeskus on Ozona.

Maakonna pindala on 7270 km². Veekogusid ei ole.

Elanike arv oli 2010. aasta rahvaloenduse järgi 3719. Aastal 2000 oli elanike arv 4099.

Naabermaakonnad 
 Uptoni maakond (põhjas)
 Reagani maakond (põhjas)
 Irioni maakond (kirdes)
 Schleicheri maakond (idas)
 Suttoni maakond (idas)
 Val Verde'i maakond (lõunas)
 Terrelli maakond (edelas)
 Pecosi maakond (läänes)
 Crane'i maakond (loodes)

Ajalugu 
Crocketti maakond moodustati 1875. aastal Bexari maakonna osast. Maakond sai nime USA poliitiku ja sõjakangelase Davy Crocketti järgi, kes hukkus Alamo lahingus.

Viited

Välislingid 
 Crocketti maakonna koduleht (inglise keeles)

Texase maakonnad
Haywoodi maakond

Haywoodi maakond (Haywood County) on maakond USA-s Põhja-Carolina osariigi lääneosas. Geograafilised koordinaadid on 35°55' N, 82°98' W.

Maakonna halduskeskus on Waynesville.

Maakonna pindala on 1437 km². Veepindala on 3 km².

2010. aasta rahvaloenduse järgi oli seal 59 036 elanikku. 2000. aastal oli elanike arv 30 707.

Naabermaakonnad
Cocke'i maakond (põhjas)
Madisoni maakond (kirdes)
Buncombe'i maakond (idas)
Hendersoni maakond (kagus)
Transylvania maakond (lõunas)
Jacksoni maakond (edelas)
Swaini maakond (läänes)
Sevieri maakond (loodes)

Ajalugu
Haywoodi maakond moodustati 1808. aastal Buncombe'i maakonna lääneosast. Maakond on nime saanud USA poliitiku ja rahandusministri John Haywoodi järgi.

Kaitsealad
Great Smoky mägede rahvuspark (osa)
Pisgahi metsakaitseala (osa)

Välislingid
Haywoodi maakonna koduleht (inglise keeles)

Põhja-Carolina maakonnad
Oconee maakond

Oconee maakond (Oconee County) on maakond USA-s Georgia osariigis. 

Maakonna halduskeskus ja suurim linn on Watkinsville. 

Maakonna pindala on 482 km². Veepindala on 1 km².  

Elanike arv oli 2010. aasta rahvaloenduse järgi 32 808. Aastal 2000 oli elanikke 26 225.

Naabermaakonnad
Clarke'i maakond (põhjas)  
Oglethorpe'i maakond (idas)
Greene'i maakond (kagus)
Morgani maakond (lõunas)
Waltoni maakond (läänes)
Barrow' maakond (loodes)

Ajalugu
Oconee maakond moodustati 24. veebruaril 1875 Clarke'i maakonna edelaosast ja oli 135. Georgia maakond. Maakond on nime saanud Oconee jõe järgi.

Kaitsealad
Oconee metsakaitseala (osa)

Viited

Välislingid
Oconee maakonna koduleht (inglise keeles)

Georgia maakonnad
Oconee maakond (Lõuna-Carolina)

Oconee maakond (Oconee County) on kõige läänepoolsem maakond Lõuna-Carolina osariigis USA-s .

Maakonna halduskeskus on Walhalla ja suurim linn Seneca.

Maakonna pindala on 1746 km². Veepindala on 124 km².

Elanike arv oli 2010. aasta rahvaloenduse järgi 74 273. Aastal 2000 oli elanike arv 66 215.

Naabermaakonnad 
 Jacksoni maakond (põhjas)
 Transylvania maakond (kirdes)
 Pickeni maakond (idas)
 Andersoni maakond (kagus)
 Harti maakond (lõunas)
 Franklini maakond (lõunas)
 Stephensi maakond (edelas)
 Habershami maakond (läänes)
 Rabuni maakond (läänes)
 Maconi maakond (loodes)

Ajalugu 
Oconee maakond moodustati 1868. aastal. Maakond sai nime indiaani väljendi järgi.

Kaitsealad 
 Sumteri metsakaitseala (osa)

Viited

Välislingid 
 Oconee maakonna koduleht (inglise keeles)

Lõuna-Carolina maakonnad
Terrelli maakond

Terrelli maakond (Terrell County) on maakond USA-s Georgia osariigis. 

Maakonna halduskeskus on Dawson. 

Maakonna pindala on 874 km². Veepindala on 6 km².  

Elanike arv oli 2010. aasta rahvaloenduse järgi 9315. Aastal 2000 oli elanike arv 10 970.

Naabermaakonnad
Websteri maakond (põhjas)  
Sumteri maakond (kirdes)
Lee maakond (idas)
Dougherty maakond (kagus)
Calhouni maakond (edelas)
Randolphi maakond (läänes)

Ajalugu
Terrelli maakond moodustati 16. veebruaril 1856. aastal 113. Georgia osariigi maakonnana Randolphi ja Lee maakonna osadest. Maakond sai nime USA poliitiku William Terrelli järgi.

Viited 

Georgia maakonnad
Tiptoni maakond

Tiptoni maakond (Tipton County) on maakond USA-s Indiana osariigi keskosas.

Maakonna halduskeskus on Tipton.

Maakonna pindala on 675 km². Veepindala on 0 km².

Elanike arv oli 2010. aasta rahvaloenduse järgi 15 936. Aastal 2000 oli elanike arv 16 577.

Naabermaakonnad 
 Howardi maakond (põhjas)
 Granti maakond (kirdes)
 Madisoni maakond (idas)
 Hamiltoni maakond (lõunas)
 Clintoni maakond (läänes)

Ajalugu 
Tiptoni maakond moodustati 15. jaanuaril 1844. aastal Cassi, Hamiltoni ja Miami maakonna osadest. Maakond sai nime ohivitser John Tiptoni järgi.

Viited

Välislingid 
 Tiptoni maakonna koduleht (inglise keeles)

Indiana maakonnad
Emmanuelle Claret

Emmanuelle Claret (30. oktoober 1968 – 11. mai 2013) oli prantsuse laskesuusataja.

Emmanuelle Claret võitis 1996. aastal individuaalse kuldmedali maailmameistrivõistlustelt ja hõbeda naiskondlikus teatesõidus. Ta oli 1995.–1996. aasta maailma karikasarja üldvõitja.

Emmanuelle Claret suri 44-aastasena leukeemiasse.

Välislingid 
 

Prantsusmaa laskesuusatajad
Sündinud 1968
Surnud 2013
Pooljuhtseadis

Pooljuhtseadis on elektronseadis, mille talitlus põhineb pooljuhtmaterjalis avalduvatel elektrinähtustel. Pooljuhtseadised kuuluvad põhiliste komponentidena elektroonikalülituste koosseisu.

Pooljuhtseadised on näiteks pooljuhtdioodid, transistorid, türistorid, fotodioodid, valgusdioodid, pooljuhtlaserid, termistorid.

Valdav osa pooljuhtseadiseid valmistatakse tänapäeval integraallülituste koosseisu kuuluvatena.

Tööpõhimõte ja kasutamine 
Suure osa pooljuhtseadiste töö põhineb pn-siirde omaduste ärakasutamisel (dioodid, bipolaartransistorid, pn-siirdega väljatransistorid, türistorid).

Tänapäeva elektroonikas on ülekaalukalt kasutusel isoleeritud paisuga väljatransistorid (MOSFET) komplementaarsete struktuuridena integraallülitustes (CMOS-lülititena loogikalülides). CMOS-struktuuridel põhinevad näiteks niisugused suured integraallülitused, nagu protsessorid, kontrollerid, mälukomponendid.

Tootmine ja väljatöötamine Eestis 
Eestis on pooljuhtseadiseid välja töötatud ja toodetud alates 1950. aastate lõpust. Toodetud on kiirgustundlikke pooljuhtresistore, hiljem ka transistore, türistore ja integraallülitusi.

Alates 1970. aastatest on Eestis välja töötatud ja valmistatud ka integraallülitusi, peamiselt analoogmikrolülitusi.

Pooljuhtseadiseid töötasid välja ja tootsid algul ettevõtted ise või nende uurimisasutused. Hiljem sai põhiliseks pooljuhtseadiste uurimise kohaks Eestis jälle Tallinna Tehnikaülikool.

Eesti keeles on ilmunud ainult üks põhjalik pooljuhtseadised ja nende kasutamist käsitlev teos, see on Harry Tani ja Enn Velmre "Pooljuhtseadised ja nende kasutamine" (1967).

Vaata ka 
 Pooljuhttehnoloogia
Waltoni maakond

Waltoni maakond (Walton County) on maakond USA-s Florida osariigis. 

Maakonna halduskeskus on DeFuniak Springs. 

Maakonna pindala on 3206 km². Veepindala on 467 km².  

Elanike arv oli 2010. aasta rahvaloenduse järgi 55 403. Aastal 2000 oli elanikke 40 601. 

Maakonnas asub Florida kõrgeim looduslik koht: Britton Hill (105 meetrit).

Naabermaakonnad
Covingtoni maakond (loodes)  
Geneva maakond (kirdes)
Holmesi maakond (idas) 
Washingtoni maakond (idas)
Bay maakond (edelas)
Okaloosa maakond (läänes)

Ajalugu
Waltoni maakond moodustati 29. detsembril 1824 Escambia maakonna osast. Maakond sai nime Florida territooriumi ministri George Waltoni järgi.

Kaitsealad
Choctawhatchee metsakaitseala (osa)

Viited

Välislingid
Waltoni maakonna koduleht (inglise keeles)

Florida maakonnad
Okaloosa maakond

Okaloosa maakond (Okaloosa County) on maakond USA-s Florida osariigis. 

Maakonna halduskeskus on Crestview ja suurim linn Wright. 

Maakonna pindala on 2802 km². Veepindala on 379 km².  

Elanike arv oli 2010. aasta rahvaloenduse järgi 180 822. Aastal 2000 oli elanike arv 170 498.

Naabermaakonnad
Covingtoni maakond (põhjas)  
Waltoni maakond (idas)
Santa Rosa maakond (läänes) 
Escambia maakond (loodes)

Ajalugu
Okaloosa maakond moodustati 3. juunil 1905 Santa Rosa maakonna osast. Maakond sai nime tšoktokeelsetest sõnadest oka (vesi) ja lusa (must).

Kaitsealad
Choctawhatchee metsakaitseala (osa)

Viited 

Florida maakonnad